Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: Az 1992. évi XXII. törvény a Munka Törvénykönyvéről.
Paragraph Index: 5530

3. Közgyűjteményi Főosztály A Közgyűjteményi Főosztály (jelen alfejezet alkalmazásában a továbbiakban: Főosztály) ellátja a közgyűjteményekben (muzeális intézményekben, könyvtárakban, levéltárakban) őrzött kulturális javakkal, a maradandó értékű köz- és magániratokkal összefüggő tevékenységekre, továbbá a közgyűjteményi intézményrendszer működtetésére vonatkozó alapelvek kimunkálásával és érvényesítésével összefüggő állami teendőket, valamint a Seusoügyek szakmai felügyeletét. 3.1. Kialakítja a szakterület fejlesztési terveinek koncepcionális alapjait, a kormányzati és minisztériumi szintű stratégiai terveket, feladatkörében ajánlásokat dolgoz ki. 3.2. Részt vesz az uniós források felhasználásával megvalósuló fejlesztések előkészítésében. 3.3. A Főosztály ágazati irányítási feladatokat lát el valamennyi, működési engedéllyel rendelkező magyarországi muzeális intézményre, magyarországi könyvtárakra és a könyvtári tevékenységet végző szervezetekre, közlevéltárakra, valamint a nyilvános magánlevéltárakra kiterjedően. 3.4. Működteti a szakterülethez tartozó díjak kuratóriumait. 3.5. Kidolgozza és folyamatosan aktualizálja a szakterület tevékenységével összefüggő szakmai és képesítési követelményeket, a szakemberek képzése tárgykörében ellátja a minisztériumi feladatokat, kezdeményezi a képzés módosítását. 3.6. Elkészíti a Kulturális Örökségvédelmi Hivatal saját ügyében hozandó első fokú hatósági határozatokat. 3.7. Támogatja a határon túli magyar muzeális intézmények szakmai szervezeteket, segíti a határon túli magyarok és a hazai kisebbségek könyvtári és levéltári tevékenységét. 3.8. A múzeumi feladatok tekintetében a Főosztály: 3.8.1. Koordinálja és véleményezi a szakterületre vonatkozó központosított előirányzatok felhasználását, különös tekintettel az alfa Program végrehajtására. 3.8.2. Működteti az Országos Múzeumi Tanácsot, a múzeumi szakfelügyeletet, illetve Muzeológiai- és a Műtárgyvédelmi Akkreditációs (Szak) Bizottságokat 3.8.3. Kiadja a muzeális intézmények szakelméleti-módszertani folyóiratát (Múzeumi Közlemények). 3.8.4. Felügyeli a muzeális intézményekben őrzött kulturális javakra irányuló komplex állományvédelmi tevékenységet. 3.8.5. Összehangolja a muzeális intézmények közművelődési, múzeumpedagógiai fejlesztését és programjait. 3.8.6. Koordinálja a II. világháború után külföldre került kulturális javak visszaszerzésével és visszaadásával kapcsolatos munkálatokat. 3.8.7. Előkészíti a muzeális intézményekkel kapcsolatos hatósági jogkörök gyakorlásához szükséges döntéseket. 2006/94. szám 3.9. A Főosztály a könyvtári feladatok tekintetében: 3.9.1. Működteti az Országos Dokumentum-ellátási Rendszert (ODR), támogatja annak működését, javaslatot tesz az ODR működtetésére rendelkezésre álló forrás(ok) felhasználására. 3.9.2. Részt vesz az Országos Könyvtári Kuratórium működésében, működteti a könyvtári szakfelügyeletet és a Könyvtári Akkreditációs Szakbizottságot. 3.9.3. Koordinálja a könyvtárak információközvetítő tevékenységét, telematikai fejlesztéseit és digitális tartalomszolgáltatását. 3.9.4. Fejleszti a községek könyvtári ellátását javító Könyvtárellátási Szolgáltató Rendszert (KSZR), javaslatot tesz a többcélú kistérségi társulások mozgókönyvtári feladatainak fejlesztésére. 3.10. A levéltári feladatok tekintetében: 3.10.1. Döntésre előkészíti a közlevéltárak létesítésével, illetve megszüntetésével, valamint a magánlevéltárak nyilvános magánlevéltárként történő bejegyzésével, illetve a bejegyzés törlésével kapcsolatos ügyeket, továbbá a miniszteri hatáskörbe tartozó egyéb levéltári ügyeket. 3.10.2. Működteti a Levéltári Akkreditációs Szakbizottságot, a Levéltári Kutatási Kuratóriumot és a Levéltári Kollégiumot és a levéltári szakfelügyeletet. 3.10.3. Dönt a büntetőeljárás során lefoglalt, illetve jogerősen elkobozni rendelt maradandó értékű magániratok közlevéltári elhelyezéséről. 3.10.4. Szakmai javaslatot tesz a levéltári anyagról készített hiteles és egyszerű másolatok illetékeinek meghatározásához.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes